User:Teutakosta/sandbox

Tika Theodhosi
Tika Theodhosi (1922 - 2017) ishte personalitet i Mjekesise Shqipëtare, simbol i Kirurgjisë Shqiptare, i shquar për saktësinë e tij absolute në përcaktimin e saktë të diagnozës në urgjencën kirurgjikale të Spitalit Kirurgjikal te Tiranës, themelues i Onkologjise Moderne Shqipëtare.

Biografia
Tika Theodhosi u lind në Korcë më 1922 ku dhe kreu shkollën fillore dhe atë plotore. Mbasi mbaroi liceun e Korçës me ndjenjë atdhe dashurie dhe patriotizëm morri pjesë ne luftë për çlirimin e vendit.

Më 1945, filloi studimet per mjekesi ne Universitetin e Zagrebit dhe përfundoi ne 1953 specializimin si kirurg në Moskë. Ne 1954 filloi punën si kirurg ne Spitalin Nr2 te Tiranes dhe krahu i djathtë i Dr. Paparistos babait te kirurgjise. Ne Mars 1957 u bë Pedagog i Fakultetit te Mjekësise në Katedrën e Kirurgjisë së Fakultetit. Ju dha detyra që të projektonte Spitalin e parë Onkologjik ne Shqiperi ne Tirane. Kjo ishte e domosdoshme me zhvillimin e mjekesise dhe ne vecanti te rolit qe duhet te kete per te ardhmen Onkologjia ne vend.

Në 1964 u specializua në France, Paris ne kliniken me fame boterore Gustave Roussy per probleme bashkëkohore të onkologjisë. Kur u kthye me këmbenguljen e tij dhe me ndihmën e kolegëve te tjerë u ngrit Instituti i Onkologjik i parë në Shqipëri. Organizimi shkencor për sëmundjet onkologjike qe ai mësoi në Paris existojnë ende dhe sot në Klinikën e Onkologjisë.

Rreth vitit 1968, morri pjesë në shumë konferenca ndërkombetare për problemet onkologjike për kancerin. Ai vuri për herë të parë në Shqipëri sistemin TMZ për tumoret e ndryshem në kete specialitet. Ai perkrahu ngritjen e Kyriterapise dhe bëri të mundur ngritjen e kabinetit të anatomopatologjisë. Ështe i pari që propozoi dhe instalimin per aplikim të shkencës së fizikës në mjekësi. Në 1965 caktohet Shefi i Onkologjise dhe më vonë Drejtor i Institutit Onkologjik.

Në vitin 1991, pas një pune 40 vjecare në Kirurgji dhe Onkologji, del ne pension dhe vazhdoi të kontribujë me expertizen e tij si konsulent në kirurgji prane klinikës IKEDA Tiranë.

Mbi filozofine e tij
Filozofia e dr. Tikes ishte qe mjekësia mësohet tek shtrati i të sëmurit, duke i qëndruar pranë dhe duke e vëzhguar dhe duke pritur çastin e duhur për të kryer ndërhyrjen kirurgjikale. Në te njëjten kohë mjeku duhet ta argumentojë këtë dhe të veprojë në kohën kur është i bindur për ndërhyrje kirurgjikale.

Praktika mjekësore
Dr. Tika qëndronte gjate në spital me ditë dhe javë ku mesoi dhe fitoi experiencën kirurgjikale. Ne urgjencë Dr. Tika zgjidhte më shumë kompetencë të gjitha rastet dhe u bë mjeshter i diagnostikimit. "Me pelqente shume diagostikimi, shume më shumë se kirurgjia. Me jepte shumë kënaqësi mbasi është e pafund" thoshte në bisede Dr. Tika. “Dr. P., shefi, më ndiqte që të më kapte në gabim si diagnostikues. Nje dite më tha, nuk te kap dot. Je i saktë".